open-index/open-wikipedia-markdown huggingface dataset:
Peder Winstrup

**Peder Pedersen Winstrup** (30. huhtikuuta 1605 Kööpenhamina – 28. joulukuuta 1679 Lund) oli tanskalainen teologi, joka toimi Lundin hiippakunnan piispana vuosina 1638–1679. Hän oli myös fysiikan professori Kööpenhaminan yliopistossa. Roskilden rauhan jälkeen vuonna 1658 Winstrup asettui tukemaan uutta ruotsalaisvaltaa, ja Kaarle X Kustaa aateloi hänet samana vuonna. Winstrup teki myös aloitteen Lundin yliopiston perustamisesta.

## Lähteet

## Aiheesta muualla
Overtake!

**Overtake!** () on Ei Aokin ohjaama animesarja, jonka esittäminen alkoi vuonna 2023. Sarjan ovat tuottaneet Kadokawa ja Troyca. Ayumi Sekine on vastannut käsikirjoituksista ja Masako Matsumoto on sovittanut Takako Shimuran hahmosuunnittelun animaatioksi.

## Juoni
Sarja kertoo valokuvaajasta nimeltä Kōya Madoka, joka tapaa Formula 4 -kuljettajan nimeltä Haruka Asahina. Madoka huomaa innostuvansa taas asioista pitkästä aikaa ja alkaa tukemaan Asahinaa sekä Komaki Motorsia.

## Ääninäyttelijät
Rooleissa:

## Lähteet
Pyhän Joosefin ritarikunta

**Pyhän Joosefin ritarikunta** () on toscanalainen ritarikunta, joka perustettiin vuonna 1807 suurherttua Ferdinand III:n käskystä. Sillä palkittiin henkilöitä, jotka olivat edistäneet toscanalaista kulttuuria tai palvelleet suurherttuaperhettä ansioituneesti.

Toscanan suurherttua oli virkansa puolesta ritarikunnan suurmestari. Valtiollisena ritarikuntana se lakkautettiin vuonna 1859, kun suurherttuakunta liitettiin Sardinia-Piemonten kuningaskuntaan, ja myöhemmin Italiaan. Ritarikunnan tunnukset tuli palauttaa suurherttuakunnalle saajan kuoltua.

Ritarikunta perustettiin uudelleen hallitsijasuvun ritarikuntana vuonna 1971 ja sitä jaetaan edelleen vaikkakin harvoin. Vuodesta 1994 lähtien nykyisenä suurmestarina on toiminut Itävallan arkkiherttua Sigismund. Italiassa vuonna 1951 säädetyn lain nojalla maan kansalaisilla on oikeus kantaa ritarikunnan tunnuksia Italiassa, jos he ovat saaneet siihen maan hallituksen luvan.

Ritarikunnassa oli kolme luokkaa:

*  suurristi
*  komentaja
*  ritari

Suurristi voitiin myöntää ainoastaan sellaisille henkilöille, jotka olivat todistettavasti korkea-arvoista syntyperää. Suurristin nimityksille oli myös asetettu 30 nimityksen katto, joka ei tosin koskenut ulkomaalaisia.

## Lähteet
Tulipunaruusut (laulu)

**"Tulipunaruusut"** on Usko Kempin säveltämä ja sanoittama suomalainen musiikkikappale. Laulu on yksiä Suomen kuuluisimpia humppia ja se onkin Suomen eniten levytetty humppa. Kappaleen vanhin levytys on vuodelta 1930.

Laulun ovat levyttäneet useat tunnetut artistit ja kokoonpanot. Laulun tunnetuimpiin esittäjiin lukeutuvat Teijo Joutsela & Humppa-Veikot, Tulipunaruusut-yhtye solistinaan Raimo Piipponen, Kalevi Korpi ja Eino Grön. Laila Kinnunen esitti kappaleen elokuvassa Nuoruus vauhdissa (1960)

Tulipunaruusut-yhtye on saanut nimensä kyseisestä kappaleesta. 

## Lähteet

# https://kansalliskirjasto.finna.fi/Record/fikka.5708313
# https://areena.yle.fi/1-62791105
# https://einogronmusic.wordpress.com/2017/09/28/einon-levyttaman-kappaleen-nuotit-tulipunaruusut-savellys-usko-kemppi-1930/#:~:text=T%C3%A4t%C3%A4%20videota%20ei%20voi%20katsoa%20selaimellasi.
Jeddan sopimus (1974)

**Jeddan sopimus** () oli Yhdistyneiden arabiemiraattien ja Saudi-Arabian välinen rajasopimus, jonka oli tarkoitus ratkaista maiden väliset rajakiistat. Sopimus allekirjoitettiin Saudi-Arabian Jeddassa 21. elokuuta 1974. Sen neuvottelijoina toimivat Yhdistyneiden arabiemiraattien presidentti Zayid ibn Sultan Al Nahyan ja Saudi-Arabian kuningas Faisal I.

Yhdistyneet arabiemiirikunnat oli pitkään Yhdistyneen kuningaskunnan protektoraatti. Yhdistynyt kuningaskunta oli ilmoittanut 16. tammikuuta 1968, että se luopuu kaikista Suezin kanavan itäpuolisista alueistaan vuoden 1971 loppuun mennessä. Näin tapahtui 1. joulukuuta 1971, jolloin seitsemän emiraattia: Abu Dhabi, Dubai, Ajman, Sharja, Umm al-Qaiwain, Fujaira ja Ras al-Khaima itsenäistyivät. Ne muodostivat heti seuraavana päivänä Yhdistyneet arabiemiraatit, paitsi Ras al-Khaima liittyi vasta 10. helmikuuta 1972. Qataria ja Bahrainia haettiin myös mukaan, mutta ne säilyttivät itsenäisyytensä.

Saudi-Arabialla tuli kiistaa nimenomaan Abu Dhabin emiraatin kanssa. Näiden kahden rajaseudulla oli tehty 1930-luvulla geologisia tutkimuksia, koska haluttiin löytää öljyä. Ensimmäinen maaöljylasti vietiin Abu-Dhabista ulkomaille vuonna 1962. Kiistakapuloita olivat erityisesti tuottoisa Shaybahin öljykenttä ja nykyisin Qatarille kuuluva Khawr al-Udayd -merenlahti.

Ainoastaan Saudi-Arabia on ratifioinut sopimuksen, ja se teki näin 9. syyskuuta 1993. Yhdistyneet arabiemiraatit huomasi poikkeuksia suullisten neuvottelujen ja itse sopimuksen välillä vasta vuonna 1995, luultavasti siksi, ettei heidän koalitiossaan ollut päteviä asianajajia tai maantieteilijöitä. Maa on pyrkinyt järjestämään uusia neuvotteluita Saudi-Arabian kanssa, mutta mitään ei ole tapahtunut. Vuonna 2004 Yhdistyneet arabiemiraatit julkisti kampanjan, jonka tavoitteena oli saada Saudi-Arabia takaisin neuvottelupöytään mitä pikimmiten. Kiistalla on ollut negatiivinen vaikutus maiden suhteeseen ja myöskin talouteen, koska rajaseudulla on epäselvää, kellä on oikeudet mihinkin öljyesiintymään.

Jeddan sopimuksen seurauksena Yhdistyneillä arabiemiraateilla ei ole enää yhteistä rajaa Qatarin kanssa.

## Katso myös

* Jeddan sopimus
* Arabiemiraattien historia
* Saudi-Arabian historia

## Lähteet
Glenn Micallef

**Glenn Micallef** (s. 30. heinäkuuta 1989) on maltalainen poliitikko ja virkamies, 1. joulukuuta 2024 lähtien EU-komissaari von der Leyenin II komissiossa, vastuualueenaan sukupolvien välinen oikeudenmukaisuus sekä nuoriso-, kulttuuri- ja urheiluasiat.

Micallef on aiemmin toiminut Maltan pääministerin sihteeristön päällikkönä (yhtenä nuorimmista koskaan tätä tehtävää hoitaneista henkilöistä), EU-asioiden neuvonantajana (2020–2024) ja Maltan Pyhän Johanneksen katedraalin säätiön puheenjohtajana (2021–2024), tätä ennen Maltan ulkoministeriön EU-koordinaatio-osaston päällikkönä (2017–2020). Hän on opiskellut taloustiedettä ja oikeustiedettä Maltan yliopistossa.

## Lähteet
Seamus Mullarkey

**Seamus Mullarkey** (s. 31. lokakuuta 1964) on brittiläinen Sauberin Formula 1 -tallin aerodynamiikkajohtaja. Hän on työskennellyt Sauberin ja BMW Sauberin aerodynamiikkajohtajana vuodesta 1998 lähtien. Aiemmin hän työskenteli Jordanilla ja CART-sarjassa Forsythe ja Galmer talleissa.

## Lähteet
Nikolaus Kleinenberg

**Nikolaus (Nikolai, Nicolaus) Kleinenberg** (11. maaliskuuta 1842 Liepāja, nyk. Latvia – 5. marraskuuta 1897 Napoli, Italia) oli baltiansaksalainen eläintieteilijä. Hän oli aikansa ensimmäisiä morfologeja ja embryologeja. Hän oli eläintieteen dosenttina Jenan yliopistossa ja oli Napolin eläintieteellisen aseman perustajia. Hän sai sittemmin nimityksen eläintieteen professoriksi Messinan ja Palermon yliopistoon. Hän tutki hermoston ensimmäistä esiintymistä hydrassa (lampipolyyppi) ja seurasi sen kehitystä useassa madossa.

## Lähteet

## Aiheesta muualla
Operaatio Tumbler-Snapper

**Operaatio Tumbler-Snapper** oli Yhdysvaltojen järjestämä ydinkoesarja. Se toteutettiin alkuvuodesta 1952 Nevadan koealueella. Kahdeksan ydinkokeen mittainen sarja toteutettiin neljänä ilmapudotuksena sekä neljänä torniräjäytyksenä. Pommien pudotuksissa käytettiin Boeing B-50 Superfortress -konetyyppiä. Etenkin 15 kT suuruisesta *George*-ydinkokeesta on esitetty,  että se on ollut laajasti saastuttava. Mark 12 -ydinaseen testaus aloitettiin ainakin. Kokeiden voimakkuudet vaihtelivat välillä 1 –31 kilotonnia.

Kokeiden nimet olivat *Able*, *Baker*, *Charlie*, *Dog*, *Easy*, *Fox*, *George* ja *How*. Tuolloin käynnissä ollut Korean sota vaikutti näihin proseduureihin eli tapahtumasarjaan. Näin etenkin silloin, kun eräät sotilashenkilöt vaativat ydinaseiden käyttöä tuohon sotaan liittyen.

Ydinkoesarjaa edelsi Operaatio Buster-Jangle ja seurasi Operaatio Ivy. 

## Lähteet
Arttu Paqvalin

**Arttu Tapio Joonatan Paqvalin** (s. 9. heinäkuuta 2004 Helsinki) on suomalainen jääkiekkopuolustaja, joka edustaa SM-liigajoukkue Pelicansia. Hänellä on juniorisopimus ja hän on pelannut pääasiassa seuran U20-joukkueessa, jonka kapteenina Paqvalin toimii.

## Ura
Paqvalin on Jokereiden kasvatti. Hän toimi kaudella 2019–2020 Jokereiden ja Vuosaaren Viikinkien C-nuorten yhdistelmäjoukkueen varakapteenina. Paqvalin oli joukkueen tehokkain puolustaja sekä C-nuorten SM-karsinnoissa tehoilla 2+12=14 että C-nuorten SM-sarjassa tehoilla 2+8=10. Kaudella 2021–2022 hän toimi Jokereiden U18-joukkueen varakapteenina. Paqvalin oli joukkueen tehokkain puolustaja tehoilla 6+25=31, joilla hän jakoi U18 SM-sarjan puolustajien pistepörssin toisen sijan Kiekko-Espoo Challengerin Juuso Partasen ja Ässien Luukas Korpelan kanssa edellään vain Kiekko-Espoon Joona Väisänen. Paqvalin palkittiin sarjan parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen. Hän voitti kauden päätteeksi U18 SM-hopeaa. Kaudella 2022–2023 Paqvalin pelasi Jokereiden U20-joukkueen lisäksi myös neljä U20 Mestis-ottelua Karhu-Kissoissa. Hän voitti Jokereissa kauden päätteeksi U20 SM-hopeaa. Kaudella 2023–2024 Paqvalin toimi joukkueen kapteenina.

Kaudeksi 2024–2025 Paqvalin siirtyi yhdessä pikkuveljensä Joonaksen kanssa Pelicansin U20-joukkueeseen. Hänet nimettiin joukkueen varakapteeniksi. Paqvalin jakoi tehoilla 3+7=10 U20 SM-sarjan pudotuspelien puolustajien pistepörssin voiton Kiekko-Espoon Nooa Nymanin kanssa ja puolustajien maalipörssin voiton Lukon Arttu Välilän kanssa. Kaudeksi 2025–2026 hänet nimettiin Pelicansin kapteeniksi. Paqvalin teki SM-liigadebyyttinsä Tapaninpäivänä 26. joulukuuta 2025 vieraissa Tapparaa vastaan. Hänet merkittiin joukkueen seitsemänneksi puolustajaksi. Paqvalin sai ottelussa jääaikaa 8.13 minuuttia ja hänelle merkittiin teholukema –2.

## Yksityiselämä
Paqvalinin pikkuveli Joonas pelaa hyökkääjänä Pelicansin SM-liigajoukkueessa.

Arttu Paqvalin valmistui ylioppilaaksi Mäkelänrinteen lukiosta syksyllä 2023.

## Tilastot

## Lähteet
*
*

### Viitteet
Eden (Yonan albumi)

*Eden* on laulaja-lauluntekijä Yonan yhdeksäs studioalbumi, joka julkaistiin 20. syyskuuta 2024. *Eden* on 11 kappaletta käsittävä kokonaisuus, jonka Yona toteutti yhtyeensä ja tuottaja Mauri Syrjälän kanssa Suomenlinnan studiolla. 

Albumin käsittelemiä teemoja ovat sisäinen turvapaikka, rakkaus ja irti päästäminen. Musiikkityyliltään *Eden* on Yonan aiempia albumeita elektronisempi. Eräs Yonan ja hänen yhtyeensä tavoitteista oli levyn avulla monipuolistaa yhtyeen katalogia ja tehdä siitä entistä paremmin päiväkeikkojen ohella myös myöhäisillan esiintymisiin soveltuvaa.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Kulttuuritoimitus: 

## Lähteet
Loviisa Pihlakoski

**Loviisa Pihlakoski** (s. 1991) on suomalainen esikoiskirjailija. Hänen esikoisteoksensa, novellikokoelma *Sairastapauksia*, ilmestyi Siltalan kustantamana 14. huhtikuuta 2025.

Pihlakoski on koulutukseltaan filosofian maisteri. Hän on opiskellut kirjoittamista Kriittisessä korkeakoulussa ja suomen kieltä sekä kotimaista kirjallisuutta Helsingin yliopistossa.

## Teokset
* *Sairastapauksia *, Siltala 2025. 
## Lähteet

## Aiheesta muualla
* Arvostelu ''Helsingin Sanomissa''
* Arvostelu ''Kulttuuritoimituksessa''
Gustaf Edvard Klemming

**Gustaf Edvard Klemming** (1823–1893) oli ruotsalainen kirjastonjohtaja, bibliofiili ja tekstien julkaisija. Hän oli vuodesta 1860 ylimääräinen ja vuodesta 1865 vakinainen kirjastonhoitaja Tukholman kuninkaallisessa kirjastossa. Hän erosi virasta 1890 täysinpalvelleena. Hän organisoi ja kehitti kirjastoa merkittävällä tavalla ja julkaisi vanhoja tekstejä sekä tekemiään muistiinpanoja teoksissa, jotka kirjallisuushistorian tutkijalle ovat tärkeitä lähteitä.

## Julkaisuja
* *Svenska medeltidens bibelarbeten* (1848–1855)
* *Heliga Birgittas uppenbarelser* (1857–1884)
* *Svenska medeltidens rimkrönikor* (1865–1868)
* *Sveriges dramatiska litteratur till och med 1875* (1863–1879)
* *Ur en antecknares samlingar* (2. p. 1880–1882)
* *Ur en samlares anteckningar* (1883–1886),

## Lähteet

## Aiheesta muualla
Milla Ylitalo

**Milla Ylitalo** (s. 2002) on suomalainen salibandyn pelaaja, pelipaikaltaan hyökkääjä. Hän edustaa F-liigassa oululaista SS Rankkoja Ankkoja.

Ylitalo on pelannut F-liigassa SS Rankkojen Ankkojen joukkueessa kaudesta 2021–2022 alkaen. Hän on pelannut liigassa neljän kauden aikana 56 runkosarjaottelua, joissa hän on tehnyt seitsemän maalia ja antanut viisi maalisyöttöä, sekä 15 pudotuspeliä, joissa hän on tehnyt kaksi maalia ja saanut yhden syöttöpisteen.

## Lähteet
Linda Holpainen

**Linda Holpainen** (s. 2002) on suomalainen salibandyn pelaaja, pelipaikaltaan hyökkääjä. Hän edustaa F-liigassa oululaista SS Rankkoja Ankkoja.

Holpainen on pelannut F-liigassa SS Rankkojen Ankkojen joukkueessa kaudesta 2020–2021 alkaen. Hän on pelannut liigassa viiden kauden aikana 85 runkosarjaottelua, joissa hän on tehnyt 16 maalia ja antanut 25 maalisyöttöä, sekä 25 pudotuspeliä, joissa hän on tehnyt neljä maalia ja saanut kaksi syöttöpistettä. Hän saavutti SM-pronssia ensimmäisellä liigakaudellaan 2020–2021, jolloin hän pelasi kaksi runkosarjaottelua ja seitsemän pudotuspeliä.

Holpaisen kasvattajaseura on kemiläinen Sastamolo Kings.

## Lähteet
Beaussault

**Beaussault** on kunta Pohjois-Ranskassa Seine-Maritimen departementissa Normandian alueella. Se sijaitsee Béthunejoen varrella, noin 48 kilometriä Dieppen kaupungista kaakkoon.

## Historia
Beaussault oli osa La Ferté-en-Brayn läänitystä 1000-luvun alkuvuosikymmeninä. Beaussaultin herra oli olemassa jo 900-luvulla, sillä Beaussaultin herra seurasi Vilhelm Valloittajaa Englantiin. Myöhemmin Beaussault siirtyi Gournayn herrojen hallintaan, jotka olivat linnanrakentajia ja suuria sotapäälliköitä. Myös Beaussaultiin rakennettiin puolustuslinna, josta on yhä jäljellä huomattava määrä raunioita. Alkuperäisestä tornista ei ole jäljellä mitään, mutta 1100-luvun jälkipuoliskolta oleva sisäänkäyntiportti on kuitenkin hyvässä kunnossa. Noin vuonna 1329 Beaussaultin herruus siirtyi yhdelle Montmorencyn suvun haaroista. Heistä Louis de Beaussault menehtyi Azincourtin taistelussa vuonna 1415, ja yhdeksän vuotta myöhemmin kaatui vielä kaksi saman suvun jäsentä Verneuilin taistelussa. 1400-luvulla Beaussaultin herruus siirtyi Bourbon-Condén kuninkaalliselle suvulle.

## Lähteet

## Aiheesta muualla
Aino-Maisa Järvenpää

**Aino-Maisa Järvenpää** (s. 2007) on suomalainen salibandyn pelaaja, pelipaikaltaan hyökkääjä. Hän edustaa F-liigassa oululaista SS Rankkoja Ankkoja.

Järvenpää on pelannut F-liigassa SS Rankkojen Ankkojen joukkueessa kaudesta 2024–2025 alkaen. Hän pelasi ensimmäisellä liigakaudellaan 20 runkosarjaottelua, joissa hän teki kaksi maalia ja antoi viisi maalisyöttöä, sekä neljä pudotuspeliä ilman tehopisteitä.

Järvenpään kasvattajaseura on oululainen Merikoski SBT.

## Lähteet
Helmi Järvi

**Helmi Järvi** (s. 2006) on suomalainen salibandyn pelaaja. Hän edustaa F-liigassa Pirkkalan Pirkkoja.

Järvi on pelannut F-liigassa Pirkkalan Pirkkojen joukkueessa kausilla 2022–2023 ja 2025–2026. Hän pelasi ensimmäisellä liigakaudellaan yhdeksän runkosarjaottelua, joissa hän antoi kaksi maalisyöttöä.

Helmi Järven isosisko Henriikka Järvi pelaa F-liigaa tamperelaisessa Kooveessa.

## Lähteet
Jeddan sopimus

**Jeddan sopimus** voi tarkoittaa seuraavia:

* Jeddan sopimus (1927), Nejdin ja Hijazin kuningaskunnan sekä Yhdistyneen kuningaskunnan välinen itsenäisyyssopimus
* Jeddan sopimus (1974), Yhdistyneiden arabiemiraattien ja Saudi-Arabian välinen rajasopimus
* Jeddan sopimus (2000), Saudi-Arabian ja Jemenin välinen rajasopimus
* Jeddan sopimus (2023), RSF:n ja Sudanin asevoimien välinen rauhansopimus, jossa osapuolina myös Yhdysvallat ja Saudi-Arabia
Henriikka Järvi

**Henriikka Järvi** (s. 2002) on suomalainen salibandyn pelaaja. Hän edustaa F-liigassa tamperelaista Kooveeta.

Järvi on pelannut F-liigassa Pirkkalan Pirkkojen joukkueessa kausilla 2020–2023 ja sen jälkeen Kooveessa. Hän on pelannut kauden 2024–2025 loppuun mennessä viiden liigakauden aikana 85 runkosarjaottelua, joissa hän on tehnyt 73 maalia ja antanut 48 maalisyöttöä, sekä kolme pudotuspeliä, joissa hän on tehnyt yhden maalin.

Henriikka Järven pikkusisko Helmi Järvi pelaa F-liigaa Pirkkalan Pirkoissa.

## Lähteet
Jaakko Virkkunen (professori)

**Risto Jaakko Tapani Virkkunen** (s. 30. lokakuuta 1943 Helsinki) on suomalainen  kehittävän työntutkimuksen emeritusprofessori.

Jaakko Virkkunen syntyi yliopettaja, professori Timo Päiviö Virkkusen ja Heli Eeva Kirsti Laura Jänneksen perheeseen. Hän avioitui Eeva Marketta Hyvösen kanssa. Virkkunen tuli ylioppilaaksi Munkkiniemen yhteiskoulusta 1963 ja valmistui Helsingin yliopistosta filosofian kandidaatiksi 1971. Filosofian tohtoriksi hän väitteli Teknillisessä korkeakoulussa 1996.

Virkkunen toimi Valtiovarainministeriössä suunnittelijana ja apulaiskoulutuspäällikkönä ja VTT:n erikoistutkijana ja oli Hallinnon kehittämiskeskuksen vanhempi konsultti ja kehittämispäällikkö vuodesta 1987. Helsingin yliopistossa hän oli vuodesta 1996 aikuiskoulutuksen dosentti ja toiminnan teorian ja kehittävän työntutkimuksen vanhempi tutkija ja vuodesta 2000 kehittävän työntutkimuksen professori.

## Lähteet
Miika Peräaho

**Miika Peräaho** (s. 14. huhtikuuta 2004 Vimpeli) on suomalainen pesäpalloilija. Peräaho on Vimpelin Vedon kasvatti. Hän edustaa Suomensarjassa pelaavaa Jyväskylän Lohea.

## Lähteet
Täpläkidushai

**Täpläkidushai** (*Notorynchus cepedianus*) on kidushaihin kuuluva kalalaji. Lajia tavataan uhanalaisena kaikista valtameristä.

## Koko ja ulkonäkö
Täpläkidushai on suhteellisen kookas kala, ja voi kasvaa suurimmillaan jopa 300 cm pitkäksi. Useimmiten se on kuitenkin noin 150–200 cm pitkäksi, ja naaraat ovat koiraita suurempia. Laji on ruumiinmuodoltaan pitkänomainen ja tukevahko. Pää on kookas ja kuonostaan tylppä ja leveä. Muiden kidushailajien tavoin kalalla on seitsemän kidusaukkoa. Hampaat ovat leveät, sahalaitaiset ja muistuttavat muodoltaan kukonharjaa. Täpläkidushain selkäevä on pieni ja sijaitsee ruumiin takaosassa. Pyrstöevän yläosa on huomattavasti alaosaa pidempi. Laji on väriltään selästään punertavan, vihertävän tai harmahtavan ruskea ja väri vaalenee vatsaa kohden. Ruumiissa on runsaasti mustia ja vaaleita epämääräisiä pilkkuja.

## Levinneisyys ja elintavat
Täpläkidushain levinneisyysalue on hyvin laikuttainen ja se on pääasiassa eteläisen pallonpuoliskon lauhkeiden vesien kala. Sitä tavataan Atlantista Namibiasta, Etelä-Afrikkaan ja Brasiliasta Argentiinaan, Etelä-Afrikan Intian valtamerenpuoleiselta rannikolta ja Tyynestämerestä Australian, Uuden-Seelannin ja Japanin läheisyydestä sekä Brittiläisestä Kolumbiasta Chileen. Kala liikkuu melko matalissa vesissä lähellä rannikkoa lahdissa ja jokisuistoissa. Lajin ravintoa ovat erityisesti kalat, mutta myös merinisäkkäät, kuten hylkeet ja delfiinit. Täpläkidushai voi syödä myös raatoja. Täpläkidushain lisääntymiskausi on keväällä. Poikaset varttuvat vuoden ajan naaraan kohdussa ja naaras synnyyttää kerrallaan jopa 104 poikasta, useimmin niitä on kuitenkin hieman vähemmän.

Täpläkidushaita kalastetaan kaupallisestikin sen lihan, maksan ja nahan vuoksi. Se on myös melko suosittu laji yleisöakvaarioissa. Kalastuksen vuoksi lajin kanta on moninpaikoin vähentynyut huomattavasti, ja laji luokitellaan vaarantuneeksi. Kantaa uhkaa myös rannikkoalueiden elinympäristön laadun heikkeneminen.

Täpläkidushai on suhteellisen aggressiivinen laji ja vankeudessa elävät yksilöt ovat hyökänneet ihmisten kimppuun aiheuttaen myös kuolemia. Lajin on raportoitu aiheuttaneen 1700-luvun jälkeen yksittäisiä hyökkäyksiä, vaikka haita ei ole häiritty, mutta lajintunnistuksista ei ole täyttä varmuutta.

## Lähteet
Xavier Bourgault

**Xavier Bourgault** (s. 22. lokakuuta 2002 L'Islet, Quebec, Kanada) on kanadalainen jääkiekkoilija, pelipaikaltaan keskushyökkääjä. Bourgault edustaa NHL-joukkue Ottawa Senatorsia.

Ennen NHL-uraansa Bourgault edusti QMJHL-juniorisarjassa Shawinigan Cataractesin joukkuetta. Hän voitti yhden QMJHL:n mestaruuden. Edmonton Oilers varasi hänet ensimmäisellä kierroksella 22. varausvuorolla .

Heinäkuussa 2025 Oilers kauppasi Bourgaultin ja Jake Chiassonin vaihdossa Roby Järventiehen ja neljännen kierroksen varausvuoroon vuoden 2025 varaustilaisuudessa.

Bourgault on pelannut yhden NHL:n runkosarjan ottelun ilman tehopisteitä.

## Huomautuksia

## Lähteet
Jeff Beukeboom

**Jeff Beukeboom** (s. 28. maaliskuuta 1965 Ajax Ontario) on kanadalainen uransa päättänyt jääkiekkoilija, pelipaikaltaan puolustaja. Hän on Edmonton Oilersin 1. kierroksen varaus vuodelta 1983.  Pelitavaltaan Beukeboom oli kovaotteinen puolustava puolustaja. Beukeboom voitti urallaan neljästi Stanley Cupin.

Ennen NHL-uraansa Beukeboom pelasi kolme kautta OHL:ssa Soo Greyhoundsin joukkueessa. Ensimmäiset NHL-pelinsä hän pelasi Edmonton Oilersissa kevään 1986 pudotuspeleissä pelattuaan koko runkosarjan ajan AHL-farmiseura Nova Scotia Oilersissa.
Beukeboom pelasi Edmontonissa seitsemän kautta, tulokaskausi mukaan lukien, ennen siitymistään New York Rangersiin vaihtokaupassa David Shawiin. Rangersissa Beukeboom pelasi niin ikään seitsemän kautta, voittaen Stanley Cupin keväällä 1994.

Uran jälkeen Beukeboom toimi 2003-2004 apuvalmentajana AHL_n Toronto Roadrunnersissa, 2008-2012 junioriliiga OHL:ssa, 2012-2016 Hartford Whalersin farmiseurassa Connecticut Whalersissa/Hartford Wolf Packissa sekä kauden 2016-2017 NHL:n New York Rangersissa.

## Lähteet
Elisa Hyny

**Elisa Hyny** (s. 21. toukokuuta 2005) on suomalainen pesäpalloilija. Hyny on Mailattarien kasvatti. Hän edustaa Superpesiksessä pelaavaa Porin Pesäkarhuja.

## Lähteet
Alis

**Alis Kallaçi** (s. 2002 tai 2003), joka tunnetaan paremmin nimellä **Alis**, on albanialainen laulaja-lauluntekijä. Hänen on määrä edustaa Albaniaa vuoden 2026 Eurovision laulukilpailussa Itävallassa kappaleella ”Nân”. Hän voitti Albanian *[[The X Factor (televisio-ohjelma)|X Factorin]]* viidennen tuotantokauden. 

## Biografia
Kallaçi syntyi ja kasvoi Shkodrassa, Albaniassa.

Huhtikuussa 2024 hän voitti Albanian *[[The X Factor (televisio-ohjelma)|X Factor]]* -ohjelman viidennen tuotantokauden Arilena Aran tiimissä. Saman vuoden marraskuussa hän osallistui Festivali i Këngës -laulukilpailuun kappaleella ”Mjegull”. Hän sijoittui finaalissa kolmanneksi.

Vuoden 2025 marraskuussa Kallaçi valittiin kilpailemaan uudestaan laulukilpailussa kappaleella ”Nân”. Hän voitti 20. joulukuuta 2025 pidetyn finaalin ja täten edustaa Albaniaa Eurovision laulukilpailussa 2026.

## Diskografia
### Singlet
* ”Se të dua” (Arilena Aran kanssa) (2024)
* ”Mjegull” (2024)
* ”S’ta kam than” (2025)
* ”Nân” (2025)
 
## Lähteet
Minttu Reunanen

**Minttu Reunanen** (s. 30. tammikuuta 2001 Riihimäki) on suomalainen pesäpalloilija. Reunanen on Hyvinkään Tahkon kasvatti. Hän edustaa Superpesiksessä pelaavaa Hyvinkään Tahkoa.

## Saavutukset
* Tyttöjen Superpesiksen Itä–Länsi-ottelu: 2019

## Lähteet
Humaljärvi

**Humaljärvi** voi tarkoittaa seuraavia:

* Humaljärvi, järvi Kirkkonummella
* Humaljärvi, järvi Lappeenrannassa
* Pitkä Humaljärvi, järvi Padasjoella
* Keskinen Humaljärvi, järvi Padasjoella
* Pyöreä Humaljärvi, järvi Padasjoella

## Katso myös
* Humalajärvi
Sten Anders Wallin

**Sten Anders (Antti) Wallin**, sukunimi aik. *Johansson* (23. marraskuuta 1853 Kisko – 9. joulukuuta 1937 Helsinki) oli suomalainen Suomen kaartin vääpeli, joka osallistui Venäjän-Turkin sotaan 1877-1879 ja kirjoitti sotamuistelmansa.

Wallin syntyi Kiskon pitäjässä Norsjoen torpassa yhdeksänlapsiseen perheeseen. Hän meni 13-vuotiaana rengiksi syksyllä 1866 ja kävi rippikoulun 1868. Syksyllä 1873 hän pääsi tallirengikai Uskelaan Pettilän (Karlberg) kartanoon. Samalla hänen sukunimensä Johansson vaihtui Walliniksi.

Wallin lähti Helsinkiin ja liittyi Suomen kaartiin vuonna 1876, palveli vuoteen 1892 saakka ja ylennettiin  1882 vääpeliksi. Hän osallistui Turkin sotaretkeen 1877-1878 ja oli mukana muun muassa Tonavan ylimenossa, Gornyi Dubnjakin ia Pravetzin taisteluissa. Hänet palkittiiin 4. luokan Pyhän Yrjön ristillä ja Turkin sotaretken muistomitalilla. Gornyi Dubnjakin taistelun 60-vuotispäivän johdosta Bulgarian kuningas Boris III myönsi useille elossaoleville Suomen kaartin Turkin sodan veteraaneille kunniamerkkejä syksyllä 1937. Wallin sai tällöin toisen luokan mitalin.

Wallin meni 1886 naimisiin Maria Wilhelmina Karpin kanssa johon hän oli tutustunut Pettilässä ollessaan, ja heidän perheessään oli kaksi poikaa. Vuonna 1892 Wallinin perhe muutti Seurasaareen, missä Wallin toimi eläkkeelle jäämiseensä 1929 saakka Helsingin Anniskeluosakeyhtiön perustaman kansanpuiston valvojana. Hän kuoli joulukuussa 1937.

Wallin kirjoitti muistelmiaan todennäköisesti 1930-luvulla ja ne ovat säilyneet käsirjoituksena (*Muistelmia  palvelusajaltani Henkivartioväen Suomen tarkka-ampujapataljoonassa rauhan aikana, Muistelmia Suomen Kaartin osanotosta venäläis-turkkilaiseen sotaan vuosina 1877–78 ja Muistoja elämäni taipaleelta*). Muistelmien kopio on Sota-arkistossa.

## Lähteet

## Kirjallisuutta
* Pirkko Leino-Kaukiainen : *Tuntematon sotilas Turkin sodassa — sotamies S.A. Wallinin elämänvaiheet*. Suomalaisen Kirjallisuuden Seuran toimituksia 1041. Helsinki 2005 

## Aiheesta muualla
* SKS Tietävä Kansankirjoittajat : Vääpeli Sten Anders Wallin (1853–1937)
* Teuvo Laitila : ''Soldier, structure and the other : Social Relations and Cultural Categorisation in the Memoirs of Finnish Guardsmen Taking Part in the Russo-Turkish War, 1877-1878'', Helsingin yliopiston väitöskirja. Helsingin yliopisto 2001 (Helda)
* Jyrki Outinen : ''Kauan on kärsitty "Etelän hedelmiä". Monikulttuurisuus, kansainvälisyys ja kosmopoliittisuus Turkin sodassa (1877—1878)'' teoksessa ''Kosmopoliittisuus, monikulttuurisuus, kansainvälisyys. Kulttuurihistoriallisia näkökulmia'', toim. Anne Ollila ja Juhana Saarelainen. Cultural history - Kulttuurihistoria 11.  k&h, kulttuurihistoria, Turun yliopisto, Turku 2013
Aliisa Yli-Kortesniemi

**Aliisa Yli-Kortesniemi** (s. 15. marraskuuta 2004 Nurmo) on suomalainen pesäpalloilija. Yli-Kortesniemi on Nurmon Jymyn kasvatti. Hän edustaa Ykköspesiksessä pelaavaa Viinijärven Urheilijoita.

## Lähteet
Islam Itävallassa

**Islam** on **Itävallassa** maan suurin vähemmistöuskonto, jonka harjoittajia oli vuonna 2021 yhteensä 8,3 % väestöstä. Useimmat Itävallan muslimeista ovat sunnalaisia ja taustaltaan enimmäkseen turkkilaisia tai bosniakkeja. Maassa on myös muuta alkuperää olevia muslimiyhteisöjä.

## Islamin yleistyminen
Ensimmäiset muslimit saapuivat Itävaltaan 1960-luvulla siirtotyöläisinä Turkista ja Jugoslaviasta. Muslimien osuus väestöstä on sen jälkeen kasvanut seuraavasti: 

* 1971: 0,3 %    22 000
* 1981: 1,0 %    77 000
* 1991: 2,0 %   159 000
* 2001: 4,2 %   339 000
* 2021: 8,3 %   746 000

Itävallan pääkaupungissa Wienissä islamista on tullut peruskoulussa yleisin uskonto. Muslimioppilaiden osuus kaikista oppivelvollisista oli 41,2 % vuonna 2025, mikä oli enemmän kuin kristittyjen oppilaiden osuus (34,5 %). Muutos johtuu myös siitä, että entisen valtauskonnon roomalaiskatolisuuden harjoittajien määrä on vähentynyt. Heitä oli koko maassa vuonna 1971 noin 87 % ja vuonna 2021 noin 55 %. 

## Lähteet
Eena Rintamäki

**Eena Rintamäki** (s. 3. huhtikuuta 2003 Vaasa) on suomalainen pesäpalloilija. Rintamäki on Mailattarien kasvatti. Hän edustaa Ykköspesiksessä pelaavaa Janakkalan Janaa.

## Lähteet
Pseudoklementiiniset kirjoitukset

**Pseudoklementiiniset kirjoitukset** (, ) on yhteisnimi, joka tarkoittaa neljännellä vuosisadalla tehtyjä katolisia mukailuja juutalais-kristillis-gnostilaisista kirjoituksista, jotka ovat todennäköisesti syntyneet toisella vuosisadalla. Ne ovat saaneet nimensä siitä, että niitä väitettiin Klemens Roomalaisen tekemiksi. Niitä oli kolme osaa: *Homiliae XX Clementis*, joka oli kenties ensimmäinen yritys siirtää pakanalliset seikkailuromaanit kristilliseen maaperään (apostoli Pietarin ihmeelliset retket ja väittelyt Simon Velhon kanssa); *Recognitiones Clementis*, 10 kirjaa, sekä *Epitomae*.

## Lähteet
Pulex

**Pulex** on kirppujen (*Siphonaptera*) lahkoon kuuluva suku. Ne kuuluvat loisiin. Suomessa on tavattu ainoana suvun edustajana ihmiskirppu (*Pulex irritans*). Maailmalla esiintyy seitsemän suvun edustajaa.

## Sukuun kuuluvia lajeja
* *[[Pulex alvarezi]]*
* *[[Pulex echidnophagoides]]*
* Ihmiskirppu (*Pulex irritans*)
* *[[Pulex larimerius]]*
* *[[Pulex porcinus]]*
* *[[Pulex simulans]]*
* *[[Pulex sinoculus]]*

## Lähteet

## Aiheesta muualla
* Laji.fi: ''Pulex''
* UniProt: Taxonomy - ''Pulex'' 
* Global Biodiversity Information Facility (GBIF): ''Pulex'' 
* Iowa State University, Bug Guide: Genus ''Pulex'' - Human Fleas
Dren Terrnava

**Dren Terrnava** (s. 21. toukokuuta 2005 Turku) on suomalainen jalkapalloilija, joka edustaaa Italian Serie C:ssä pelaavaa Perugiaa.

Turun Varissuon kaupunginosasta kotoisi oleva Terrnava on Turun Nappulaliigan kasvatti, joka pelasi myös Turum Pallorusassa ennen siirtymistään italialaiseen Parmaan vuonna 2022. Syyskuussa 2025 hän siirtyi lainasopimuksella Parmasta Perugiaan.

Terrnava on myös edustanut Suomen nuorisomaajoukkueita.

## Lähteet
*Dren Terrnava Transfermarkt

### Viitteet
Topaze (Q45)

**Topaze** oli Ranskan laivaston Émeraude-luokan sukellusvene ().

## Valmistus
Alus tilattiin 24. lokakuuta 1903 Toulonin laivastontelakalta, missä köli laskettiin 30. maaliskuuta 1905. Alus laskettiin vesille 2. heinäkuuta 1908 ja otettiin palvelukseen 10. joulukuuta 1910.

## Palvelus
Vuonna 1914 alus liitettiin Bizerten sukellusveneisiin. Elokuussa 1915 alukselle asennettiin 37 millimetrin kansitykki. Tammikuussa 1918 se oli Mudrosissa erillistehtävässä. Alus poistettiin laivastoluettelosta 12. marraskuuta 1919 ja asetettiin myyntiin 15. syyskuuta 1920. Alus myytiin 10. toukokuuta 1921 Toulonissa M. Jean Jacquartille romutettavaksi.

## Lähteet
*
*

### Viitteet
Saphir (Q44)

**Saphir** oli Ranskan laivaston Émeraude-luokan sukellusvene ().

## Valmistus
Alus tilattiin 24. lokakuuta 1903 Toulonin laivastontelakalta, missä köli laskettiin 11. maaliskuuta 1905. Alus laskettiin vesille 6. helmikuuta 1908 ja otettiin palvelukseen 10. joulukuuta 1910.

## Palvelus
Vuonna 1914 alus liitettiin Bizerten sukellusveneisiin. Alus ajoi karille 15. tammikuuta 1915 Chanakin edustalla pyrkiessään Dardanellien lävitse. Sen päällikkö irroitti aluksen pohjasta irroittamalla kiinteän painolastin, minkä jälkeen osmanien rannikkotykistö tuhosi aluksen.

## Lähteet
*
*

### Viitteet
Lars Heggen

**Lars Heggen** (s. 17. heinäkuuta 2005) on norjalainen maastohiihtäjä.

Heggen on voittanut nuorten sarjassa neljä maailmanmestaruutta. Vuonna 2023 hän saavutti nuorten MM-kilpailuissa Whistlerissä hopeaa vapaan hiihtotavan 10 kilometrillä. Vuonna 2024 Planicassa hän voitti kultaa vapaan hiihtotavan sprintissä ja saavutti hopeaa perinteisen hiihtotavan 10 kilometrillä. Schilpariossa 2025 hän voitti MM-kultaa vapaan hiihtotavan 10 kilometrillä, perinteisen hiihtotavan 20 kilometrin yhteislähtökilpailussa ja viestissä sekä saavutti hopeaa perinteisen hiihtotavan sprintissä.

Heggen kilpaili maailmancupissa ensimmäisen kerran joulukuussa 2025 ja sijoittui ensimmäisessä cupkilpailussaan Trondheimissa perinteisen hiihtotavan sprintissä neljänneksi. Seuraavalla viikolla hän karsiutui Davosissa vapaan hiihtotavan sprintin välierissä ja oli lopputuloksissa kahdeksas. Joulun jälkeen hän sijoittui Toblachissa Tour de Skin ensimmäisenä etappina hiihdetyssä vapaan hiihtotavan sprintissä toiseksi. Kolmannen etapin viiden kilometrin vapaan hiihtotavan eräyhteislähtökilpailussa hän oli kolmas. Tour de Skin kokonaiskilpailussa hän sijoittui kuudenneksi. Hän voitti Oberhofin vapaan hiihtotavan sprintin. Hän sijoittui toiseksi Falunin vapaan hiihtotavan sprintissä. Hän sijoittui toiseksi Lahden vapaan hiihtotavan sprintissä. Hän sijoittui toiseksi Lake Placidin vapaan hiihtotavan sprintisxä. Hän oli viides maailmancupin kokonaiskilpailussa ja toinen sprintticupissa.

Heggen hiihtää Fischer-merkkisillä suksilla.

## Lähteet
Oskar Opstad Vike

**Oskar Opstad Vike** (s. 7. tammikuuta 2004) on norjalainen maastohiihtäjä. Hän on menestynyt parhaiten sprintissä, jossa hän saavutti olympiapronssia Milanon ja Cortinan talviolympialaisissa 2026. Hän edustaa kotimaassaan IL Runaria.

Vike ei menestynyt nuorten MM-kilpailuissa. Hän kilpaili maailmancupissa ensimmäisen kerran Rukalla marraskuussa 2024. Helmikuussa 2025 hän sijoittui Falunissa perinteisen hiihtotavan sprintissä kolmanneksi. Joulukuussa 2025 hän sijoittui Trondheimissa perinteisen hiihtotavan sprintissä toiseksi, Davosissa vapaan hiihtotavan sprintissä kolmanneksi ja Toblachissa Tour de Skin ensimmäisenä etappina hiihdetyssä vapaan hiihtotavan sprintissä kolmanneksi.

Vike saavutti Norjan-mestaruuskilpailuissa pronssia perinteisen hiihtotavan sprintissä vuonna 2024.

Vike hiihtää Atomic-merkkisillä suksilla.

## Lähteet
Pinja Ryömä

**Pinja Ryömä** (o.s. **Myllymäki**, s. 2001) on suomalainen salibandyn pelaaja. Hän edustaa F-liigassa Pirkkalan Pirkkoja.

Ryömä on pelannut F-liigassa Pirkkalan Pirkkojen joukkueessa kausilla 2019–2023 ja 2025–2026. Hän on pelannut ennen kautta 2025–2026 liigassa 79 runkosarjaottelua, joissa hän on tehnyt 95 maalia ja antanut 60 maalisyöttöä.

## Lähteet
Nân

**Nân** () on albanialaisen laulaja-lauluntekijä Aliksen kappale, joka julkaistiin 5. joulukuuta 2025. Kappaleen on kirjoittanut Alis ja  Desara Gjini sekä tuottanut Erjet Barbullushi. Alis voitti Albanian euroviisukarsinnan Festivali i Këngës, ja täten edustaa Albaniaa Eurovision laulukilpailussa 2026 Wienissä, Itävallassa.

## Lähteet
Émeraude (Q41)

**Émeraude** oli Ranskan laivaston Émeraude-luokan sukellusvene ().

## Valmistus
Alus tilattiin 24. lokakuuta 1903 Cherbourgin laivastontelakalta, missä köli laskettiin 17. lokakuuta 1904. Alus laskettiin vesille 6. elokuuta 1906 ja otettiin palvelukseen 11. marraskuuta 1908.

## Palvelus
Vuonna 1914 alus liitettiin Brestin sukellusveneisiin suojaamaan tukikohtaa. Tammikuussa 1918 se oli Korfulla 3. sukellusvenelaivueessa. Alus todettiin käyttökelvottomaksi 24. lokakuuta 1919 ja poistettiin alusluettelosta 1. joulukuuta 1919. Se varattiin testauskäyttöön 13. tammikuuta 1921 ja myytiin 27. tammikuuta 1923 Toulonissa M. Salvatore Bertorellille romutettavaksi.

## Lähteet
*
*

### Viitteet
Ajajainen

**Ajajainen** (myös **ajokas**) on suomalaisessa kansanuskossa esiintyvä demoni, jonka uskottiin ratsastavan öisin kotieläimillä, erityisesti hevosilla ja lehmillä. Jos eläin löydettiin aamulla lopen uupuneena, vaahtoavana ja levottomana, sen katsottiin joutuneen ajajaisen riivaukseen. Olennon karkottamiseksi eläimen selkään saatettiin asettaa yöksi ohdakkeinen peite, jonka päällä kiusantekijän olisi hankala istua, tai eläimeen kiinnitettiin peili, jotta rumanaamainen demoni pelästyisi omaa kuvaansa. Ajajaisten uskottiin olevan mustan magian aikaansaannosta, ja koska lääketieteellisiä selityksiä eläinten oireille ei ollut saatavilla, turvauduttiin tietäjiin ja parantajiin, jotka selittivät pahan tulleen tuonpuoleisesta.

## Katso myös
* Painajainen – Suomen kansanuskossa pahansuopa henki joka istuu nukkuvan ihmisen päällä

## Lähteet
Turquoise (Q46)

**Turquoise** oli Ranskan laivaston Émeraude-luokan sukellusvene ().

## Valmistus
Alus tilattiin 24. lokakuuta 1903 Toulonin laivastontelakalta, missä köli laskettiin 27. huhtikuuta 1905. Alus laskettiin vesille 3. elokuuta 1908 ja otettiin palvelukseen 10. joulukuuta 1910.

## Palvelus
Vuonna 1914 alus liitettiin Bizerten sukellusveneisiin. Elokuussa 1915 alukselle asennettiin 37 millimetrin kansitykki. Alus jäi 30. lokakuuta 1915 Nagaran edustalla sukellusveneverkkoon, minkä jälkeen osmanien rannikkopatterit pakottivat aluksen pintaan ja miehistön antautumaan. Vallattu vene hinattiin Istanbuliin. Se liitettiin 10. marraskuuta 1915 osmanien laivastoon nimellä *Müstecip Onbaşi*. Nimi oli kunnianosoitus aluksen vallanneelle tykistöupseerille. Joulukuusta 1915 alus oli Saksan keisarikunnan laivaston sukellusveneiden kiinteänä akkujenlatausasemana. Se palautettiin 1. heinäkuuta 1919 Ranskalle. Sluuppi *Aigle* hinasi veneen Touloniin, missä se poistettiin alusluettelosta 12. marraskuuta 1919 ja myytiin 14. huhtikuuta 1920 Toulonissa *[[Anguille (Q32)|Anguillen]]*, *[[Bonite (Q19)|Boniten]]*, *[[Cigogne (Q39)|Cigognen]]* ja *[[Aigrette (Q38)|Aigretten]]* kanssa Société de matériel naval du Midille.

## Lähteet
*
*

### Viitteet
Rubis (Q43)

**Rubis** oli Ranskan laivaston Émeraude-luokan sukellusvene ().

## Valmistus
Alus tilattiin 24. lokakuuta 1903 Cherbourgin laivastontelakalta, missä köli laskettiin 1. joulukuuta 1904. Alus laskettiin vesille 27. kesäkuuta 1907 ja otettiin palvelukseen 11. joulukuuta 1909.

## Palvelus
Vuonna 1914 alus liitettiin Brestin sukellusveneisiin suojaamaan tukikohtaa. Tammikuussa 1918 se oli Korfulla 3. sukellusvenelaivueessa. Alus poistettiin laivastoluettelosta 12. marraskuuta 1919 ja myytiin 10. toukokuuta 1921 Toulonissa M. Jean Jacquartille romutettavaksi.

## Lähteet
*
*

### Viitteet
Circé (Q47)

**Circé** oli Ranskan laivaston Circé-luokan sukellusvene ().

## Valmistus
Alus tilattiin 8. lokakuuta 1904 Toulonin laivastontelakalta, missä köli laskettiin 3. huhtikuuta 1905. Alus laskettiin vesille 13. syyskuuta 1907 ja otettiin palvelukseen 1. elokuuta 1909.

## Palvelus
Alus törmäsi 7. heinäkuuta 1914 Cap Lardierin edustalla *[[Calypso (Q48)|Calypsoon]]*, joka upposi. Vuonna 1914 alus oli Bizertessä 1re Armée navalen 2. sukellusvenelaivueessa. Se oli Dardanelleilla marraskuusta 1914 helmikuuhun 1915 ja osallistui Adrianmeren operaatioihin 1915–1918. Tammikuussa 1918 alus oli Brindisissä 1. sukellusvenelaivueessa. Itävalta-Unkarin laivaston sukellusvene *[[SM U-47 (KuK)|SM U-47]]* upotti 20. syyskuuta 1918 Cattaron edustalla aluksen torpedoimalla.

## Lähteet
*
*

### Viitteet
Sofía (Espanjan prinsessa)

**Sofía**, koko nimeltään **Sofía de Todos los Santos de Borbón y Ortiz**, (s. 29. huhtikuuta 2007, Madrid) on Espanjan kuningas Felipe VI:n ja kuningatar Letizian toinen tytär.

## Tausta ja varhaiset vuodet
Sofía syntyi Madridissa vuonna 2007. Syntymänsä jälkeen hänen napanuorastaan otettuja kantasolujaan lähetettiin vanhemman sisarensa tapaan biopankkeihin, mikä aiheutti kohua Espanjassa.

Vuonna 2017 Sofía konfirmoitiin Asunción de Nuestra Señoran seurakunnassa. Hän kävi samassa yhteydessä myös ensimmäistä kertaa ehtoollisella.

## Koulutus ja kuninkaalliset velvollisuudet
Vuonna 2025 Sofía muutti Portugaliin ja alkoi opiskelemaan politiikan tutkimusta. Hänen on tarkoitus suorittaa opintoja myös Ranskassa ja Saksassa.

Sofía ei ole prinsessa, koska Espanjassa prinssin ja prinsessan tittelit on varattu ainoastaan kruununperijälle. Virallinen puhuttelutyyli on hänen syntymästään saakka ollut ”teidän kuninkaallinen korkeutenne *infanta doña* Sofía” ().

## Kunnianosoitukset

*  Isabella Katolilaisen ritarikunnan suurristi (Espanja, 2025)

## Lähteet
Aada Honkuri

**Aada Honkuri** (s. 2007) on suomalainen salibandyn pelaaja. Hän edustaa F-liigassa turkulaista FBC Loistoa.

Honkuri pelasi juniorina Oulussa. Hän on edustanut liigassa FBC Loistoa kaudesta 2024–2025 alkaen. Hän pelasi ensimmäisellä liigakaudellaan 20 runkosarjaottelua, joissa hän teki 11 maalia ja antoi kuusi maalisyöttöä, sekä viisi pudotuspeliä, joissa hän sai yhden syöttöpisteen.

Honkuri on pelannut Suomen alle 19-vuotiaiden maajoukkueessa.

## Lähteet
Helsingin vihreät vessat

**Helsingin vihreät vessat** ovat Helsingissä sijaitsevia julkisia ja maksuttomia WC-koppeja. Helsingissä on julkisia vessoja 195 kappaletta, joista vihreitä vessoja on 50 kappaletta. Vuoteen 2015 asti vessat olivat maksullisia. 

Perinteisesti julkiset vessat ovat olleet pisoaareja, mutta nykyiset vihreät vessat on suunniteltu miehille ja naisille sopiviksi ja myös esteettömiksi. Vihreitä vessoja on Helsingissä turistikohteiden ympäristössä, suosituilla kokoontumispaikoilla ja lenkkireittien varsilla. Yhden vessan hankintahinta on noin 90&nbsp;000 euroa.

Vihreiden vessojen ulkonäkö on Helsingin kaupungin rakennusviraston arkkitehtuuriosaston suunnittelema. Vessat on valmistettu Ruotsissa. Vessojen sisätilat ja kunnossapito kilpailutetaan säännöllisesti. Vessat siivotaan kesäaikaan kolmesti päivässä ja talvikaudella kahdesti.

Ensimmäinen vihreä vessa avattiin vuonna 1999 Helsingin keskustaan Esplanadin puistoon juhlallisin menoin, ja seuraavat rakennettiin vuonna 2000 Liisankadun ja Pohjoisrannan risteykseen, Sepänkadun ja Laivurinkadun risteykseen sekä Rautatientorille. Istuimelliseen osaan pääsi tuolloin kahdella markalla ja pisoaaria käyttämään ilmaiseksi.

## Ilkivalta ja väärinkäyttö
Vihreissä vessoissa käytetään huumausaineita, ja toisinaan niitä käytetään myös yöpymiseen, koska ne ovat lämmitettyjä. Vessoissa käytetään erityisesti suonensisäisiä huumausaineita ja useissa on huumeruiskujen keräykseen oma keräysastia. Ilmiö on niin yleinen, että vessoja kutsutaan epävirallisesti huumeiden käyttöhuoneiksi. Toisinaan huumeidenkäyttäjät hajottavat vessoja, jolloin niitä joudutaan korjaamaan. Erityisesti Töölön ja Alppiharjun alueen vessoilla on havaittu jälkiä huumeiden käytöstä.

Kesällä 2023 Dallapénpuiston vessaa remontoitiin 20&nbsp;000 eurolla, kun sen kiinteät kalusteet oli hajotettu. Brahenkentän vihreä vessa tuhopoltettiin 2024, ja se korvattiin uudella 2025. Vuoden 2025 lopulla kaupunki päätti sulkea kolme Harjun alueen vihreää vessaa yöksi huumeidenkäytön aiheuttamien ongelmien vuoksi. Pengerpuiston tuhopoltettua vessaa kaupunki ei aio korvata uudella.

Erilaiset sosiaalitoimen työntekijät ja järjestöt, kuten A-klinikkasäätiön jalkautuvan työn tekijät, yrittävät tavoitella ja auttaa vessoista tavattavia ihmisiä. Myös Sininauhasäätiö kampanjoi vihreiden vessojen turvallisuuden puolesta.

## Lähteet
Oona Hirsimäki

**Oona Hirsimäki** (s. 2008) on suomalainen salibandyn pelaaja. Hän edustaa F-liigassa kasvattajaseuraansa Pirkkalan Pirkkoja.

Hirsimäki on pelannut Suomen alle 19-vuotiaiden maajoukkueessa.

## Lähteet
Martin Wiberg

**Martin Wiberg** (4. syyskuuta 1826 Viby – 29. joulukuuta 1905 Tukholma) oli ruotsalainen keksijä. Hän kehitti muun muassa parannetun differenssikoneen.
## Lähteet

## Aiheesta muualla
Calypso (Q48)

**Calypso** oli Ranskan laivaston Circé-luokan sukellusvene ().

## Valmistus
Alus tilattiin 8. lokakuuta 1904 Toulonin laivastontelakalta, missä köli laskettiin 11. huhtikuuta 1905. Alus laskettiin vesille 24. lokakuuta 1907 ja otettiin palvelukseen 5. elokuuta 1909.

## Palvelus
Vuonna 1914 alus oli Bizertessä 1re Armée navalen 2. sukellusvenelaivueessa. *[[Circé (Q47)|Circé]]* törmäsi 7. heinäkuuta 1914 Toulonin itäpuolella Cap Lardierin edustalla veneeseen, joka upposi 15 metrin syvyyteen. Onnettomuudessa sai surmansa kolme miehistönjäsentä.

## Lähteet
*
*

### Viitteet
Sofia Pykäläinen

**Sofia Pykäläinen** (s. 2003) on suomalainen salibandyn pelaaja. Hän edustaa F-liigassa turkulaista FBC Loistoa.

Pykäläinen edusti liigassa kuopiolaisseura Welhoja kausina 2019–2025. Hän pelasi kuuden kauden aikana 106 runkosarjaottelua, joissa hän teki 18 maalia ja antoi 27 maalisyöttöä. Welhojen pudottua liigasta vuonna 2025 Pykäläinen siirtyi FBC Loistoon.

Pykäläisen kasvattajaseura on kontiolahtelainen Lehmo Balls -96, ja hän on juniorina edustanut Kontiolahdella myös FB Factoria ja Joensuussa Josbaa.

## Lähteet
Jääkiekon nuorten maailmanmestaruuskilpailut 2027

**Jääkiekon nuorten maailmanmestaruuskilpailut 2027** on järjestyksessään 51. jääkiekon alle 20-vuotiaiden maailmanmestaruuskilpailut. Turnaus järjestetään Kanadassa, Edmontonin ja Red Deerin kaupungeissa 26. joulukuuta 2026 – 5. tammikuuta 2027.  

## Joukkueet

*  
* 
*  
* 
* 

* 
* 
*  **(I)**
* 
* 

## Otteluareenat

## Lähteet
Rudolf Klinckowström

**Rudolf Maurits Klinckowström** (1816–1902) oli ruotsalainen poliitikko, sotilas ja kirjailija. Hän kohosi armeijassa everstiksi ia esikuntapäälliköksi. Hän oli 1858–1806 sotilaslähettiläänä Wienissä. Hän osallistui ritarihuoneen jäsenenä useimpiin säätyvaltiopäiviin vuodesta 1844 ja vastusti valtiopäiväuudistusta. Hän oli ensimmäisen kamarin jäsenenä suojelustullien ja ruotujakolaitoksen kannattaja ja puolusti sen ohessa maaveron vähentämistä sekä vaalilain uudistusta. Hän kokosi asiakirjoja ja kirjoitti sotatieteellisistä mutta myös taloudellisista ja historiallisista aiheista. Hän julkaisi muun muassa F. A. von Fersenin historialliset kirjoitukset. Hän oli Sotatieteellisen akatemian jäsen.

## Lähteet

## Aiheesta muualla
Jääkiekon nuorten maailmanmestaruuskilpailut 2028

**Jääkiekon nuorten maailmanmestaruuskilpailut 2028** on järjestyksessään 52. jääkiekon alle 20-vuotiaiden maailmanmestaruuskilpailut. Turnaus pelataan Suomessa, Tampereella ja Turussa 26. joulukuuta 2027 – 5. tammikuuta 2028.   

## Otteluareenat

## Lähteet
Stina Blomgren

**Stina Blomgren** (s. 1973) on ruotsalainen toimittaja. Hän on raportoinut erityisesti paperittomien maahanmuuttajien tilanteesta. Vuonna 2004 näytettiin SVT:llä hänen tekemänsä dokumenttielokuva *Billiga människor* ja vuonna 2008 ilmestyi hänen kirjoittamansa *Svart notis*. Blomgren on työskennellyt muun muassa SVT:n Lähi-idän kirjeenvaihtajana.
## Lähteet
Annika Hagström

**Annika Hagström** (s. 11. lokakuuta 1942 Solna) on ruotsalainen toimittaja ja juontaja. Hän työskenteli vuosina 1965–1972 *[[Expressen]]issä* ja sen jälkeen *[[Norrskensflamman]]issa* ennen kuin hän aloitti Sveriges Televisionilla vuonna 1963. SVT:llä hän juonsi muun muassa ajankohtais- ja haastatteluohjelmia. Vuonna 1996 hän siirtyi TV4:lle.
## Lähteet

## Aiheesta muualla
Charles (Luxemburgin prinssi)

**Charles**, koko nimeltään **Charles Jean Philippe Joseph Marie Guillaume**, (s. 10. toukokuuta 2020, Luxemburgin kaupunki) on Luxemburgin suurherttua Guillaume V:n ja suurherttuatar Stéphanien vanhin lapsi ja kruununperijä. Hän syntyi Suurherttuatar Charlotten synnytyssairaalassa, ja syntymän kunniaksi Fort Thüngenin linnoituksesta ammuttiin 21 kunnialaukausta.

Isoisänsä Henrin luovuttua kruunusta ja isänsä Guillaume V:n noustua valtaistuimelle Charlesista tuli kruununperillinen. Virallisesti hän saa kuitenkin tittelin täyttäessään 18 vuonna 2038.

## Lähteet
Antigoni Buxton

**Antigoni Buxton** (s. 9. maaliskuuta 1996), joka tunnetaan paremmin nimellä **Antigoni** on englantilainen laulaja-lauluntekijä. Hän on televisiojuontaja Tonia Buxtonin tytär ja hänellä on kreikkalais-kyproslaista syntyperää. Antigoni kilpaili *[[Love Island]]* -ohjelman kahdeksannella tuotantokaudella vuonna 2022. Hänen on määrä edustaa Kyprosta vuoden 2026 Eurovision laulukilpailussa Wienissä, Itävallassa kappaleella ”Jalla”.

## Diskografia
### EP:t

### Singlet
#### Pääartistina

#### Vierailevana artistina

## Lähteet
Claës Günther

**Claës Efraim Günther** (29. joulukuuta 1799 – 22. heinäkuuta 1861) oli ruotsalainen juristi ja poliitikko, joka toimi maansa oikeusministerinä vuosina 1856–1858. Hän oli 1840-luvulla mukana oikeuslaitoksen uudistamisessa ja toimi oikeusneuvoksena eli korkeimman oikeuden jäsenenä 1851–1856 sekä 1858–1861. Ulkoministeri Christian Günther oli hänen pojanpoikansa.
## Ansiomerkit
*  Serafiimiritarikunta
## Lähteet

## Aiheesta muualla
Anne Lagercrantz

**Anne Lagercrantz** (o.s. **Bergman**; s. 1973) on ruotsalainen toimittaja, joka on toiminut Sveriges Televisionin toimitusjohtajana vuodesta 2024. Hänellä on valtiotieteiden kandidaatin tutkinto Tukholman yliopistosta ja hän on työskennellyt aiemmin muun muassa *[[Expressen]]issä*, TV3:lla ja TV4:llä, missä hän oli uutisosaston päällikkö. Vuonna 2011 hän siirtyi Sveriges Radioon johtamaan uutistoimitusta ja vuonna 2015 SVT:lle. Lagercrantz on naimisissa kirjailija David Lagercrantzin kanssa.
## Lähteet
Venla Lindfors

**Venla Lindfors** (ent. **Orkamo**, s. 9. lokakuuta 2003) on suomalainen jalkapalloilija, joka edustaa Italian naisten Serie A:ssa pelaavaa Bolognaa.

Espooseessa jalkapallon aloittanut Lindfors siirtyi 15-vuotiaan ruotsalaisen Hammarby IF:n junioreihin, josta hän palasi FC Honkaan vuonna 2020. Myöhemmin hän on pelannut Ruotsin toisella sarjatasolla Lidköpings FK:ssa sekä Hollannin pääsarjassa Fortuna Sittardissa, ennen siirtymistään Bolognaan kesällä 2025.

Lindfors on myös edustanut Suomen juniorimaajoukkueita.

## Lähteet